Gesù Bambin l'é nato

Gesù bambin l'é nato, a l'é na canson popolar religiosa ch'a parla dla venùa dël Mëssìa.
Ant ël test as treuvo 'd paròle an italian. As pensa che costa paròle a sìo stèite butà për rangé 'l méter ëd la canson.
Ant ij lìber ëd cant popolar as treuva 'dcò con ël tìtol Nenia di Gesù Bambino.

Test

Gesù bambin l'é nato, l'é nato in Betelem,

l'é sopra un pò de paja, l'é sopra un pò de fen.

L'é sopra un pò de fen, s'a l'é 'l Bambin c'ha piora

soa mama ch'a lo adora, l'é sopra un pò de fen.

As sent na vos an l'aria, as sent ëvnì cantand,

l'é San Giusep sò pare, lo pija 'nt ij sò brass.

S'a-j canta la canson, larin-larin lareta,

s'a-j toca la barbeta: “Baseme se vi pias”.

Dal Paradis a calo, as vëddo j' angiolèt,

ij pastorej a coro, a-j pòrto dij torcèt.

L'é sopra un pò de fen, s'a l'é 'l Bambin c'ha piora

soa mama ch'a lo adora, l'é sopra un pò de fen.

Categorìa: Canson popolar piemontèisa